Blaze7451/Wiki-th-20250601 huggingface dataset:
วิกิพีเดีย:วันนี้ในอดีต/5 กันยายน

5 กันยายน: วันครูในอินเดีย- พ.ศ. 2336 (ค.ศ. 1793) – การปฏิวัติฝรั่งเศส: สภาแห่งชาติเริ่มต้นสมัยแห่งความน่าสะพรึงกลัว เมื่อสภาลงมติสนับสนุนการก่อการร้ายซึ่งได้ปราบปรามและสังหารศัตรูทางการเมืองครั้งใหญ่เป็นเวลาสิบเดือน- พ.ศ. 2448 (ค.ศ. 1905) – สงครามรัสเซีย-ญี่ปุ่นยุติอย่างเป็นทางการด้วยการลงนามสนธิสัญญาพอร์ตสมัทในรัฐนิวแฮมป์เชียร์ สหรัฐอเมริกา เป็นผลให้รัสเซียสิ้นอิทธิพลเหนือแมนจูเรีย- พ.ศ. 2515 (ค.ศ. 1972) – กลุ่มผู้ก่อการร้ายชาวปาเลสไตน์ที่เรียกตัวเองว่า "กันยาทมิฬ" โจมตีนักกีฬาชาวอิสราเอลระหว่างการแข่งขันกีฬาโอลิมปิก- พ.ศ. 2520 (ค.ศ. 1977) – นาซาส่ง วอยเอเจอร์ 1 (ในภาพ) ขึ้นสู่อวกาศ นับเป็นประดิษฐกรรมของมนุษย์ที่เดินทางไปได้ไกลที่สุดในอวกาศจนถึงปัจจุบัน- พ.ศ. 2532 (ค.ศ. 1989) – อนุสัญญาว่าด้วยชนพื้นเมืองและชนเผ่า พ.ศ. 2532 สนธิสัญญาระหว่างประเทศในปัจจุบันซึ่งคุ้มครองชนพื้นเมือง มีผลใช้บังคับ
ดูเพิ่ม: 4 กันยายน – 5 กันยายน – 6 กันยายน
จดหมายเหตุ – รายชื่อบทความวันนี้ในอดีต
พายุเฮอริเคนแคทรีนา

พายุเฮอริเคนแคทรีนา (Hurricane Katrina) คือพายุเฮอริเคนที่รุนแรง และสร้างความเสียหายที่สุด ในประวัติศาสตร์ของสหรัฐอเมริกา ถูกจัดความรุนแรงตาม มาตราเฮอริเคนในประเภทที่ 5 (ตามมาตราของ Saffir-Simpson Hurricane Scale) ซึ่งถือว่ารุนแรงที่สุด และมีพายุเฮอริเคนที่อยู่ในประเภทนี้มาก่อนเพียง 3 ลูกเท่านั้น ได้แก่ เฮอริเคนเลเบอร์เดย์ (Hurricane Labor Day, 1935) ในปี พ.ศ. 2478, เฮอริเคนคามิลล์ (Hurricane Camille, 1969) ในปี พ.ศ. 2512 และ เฮอริเคนแอนดรูว์ (Hurricane Andrew) ในปี พ.ศ. 2535 ก่อนที่จะถูกลดระดับความรุนแรงให้อยู่ในประเภทที่ 4 เฮอริเคนดังกล่าวสร้างความเสียหายมหาศาลให้แก่ชายฝั่งด้านตะวันออกของสหรัฐอเมริกา ทางตอนใต้ของประเทศ โดยเฉพาะอย่างยิ่งใน เมืองนิวออร์ลีนส์ ในรัฐลุยเซียนา ซึ่งตามแถลงการณ์ของทางการสหรัฐฯ ในวันที่ 29 สิงหาคม พ.ศ. 2548 พายุดังกล่าวกินเนื้อที่ความเสียหายประมาณ 90,000 ตารางไมล์ (233,000 ตารางกิโลเมตร) ซึ่งกว้างเกือบเท่าเกาะบริเตนใหญ่ทั้งเกาะ
พายุดังกล่าวทำให้คนประมาณห้าล้านคนไม่มีไฟฟ้าใช้ ซึ่งกว่าจะแก้ปัญหาดังกล่าวได้คาดว่าจะต้องใช้เวลาประมาณ 2 เดือน และแผนบรรเทาภัยพิบัติหลายแผนได้ถูกนำมาใช้ในพื้นที่ที่ประสบภัย

**ข้อติติงการแก้ไขปัญหาของรัฐบาลสหรัฐ**
รัฐบาลสหรัฐได้รับการติเตียนเป็นอย่างมากถึงการบริหารงานที่ผิดพลาดและขาดความเป็นผู้นำในการแก้ไขปัญหา ทำให้เกิดความล่าช้าและเกิดการเสียชีวิตมากเกินกว่าที่ควรจะเป็น หน่วยงานที่รับผิดชอบในขณะนั้นคือ สำนักจัดการภาวะฉุกเฉินกลาง (ฟีมา) 

**อ้างอิง**
แคทรีนา
หมวดหมู่:พายุหมุนเขตร้อน
หมวดหมู่:พายุเฮอริเคน
หมวดหมู่:ภัยธรรมชาติในปี พ.ศ. 2548
หมวดหมู่:ภัยพิบัติในสหรัฐ
หมวดหมู่:รัฐลุยเซียนา
วิกิพีเดีย:วันนี้ในอดีต/6 กันยายน

6 กันยายน: วันประกาศเอกราชในเอสวาตีนี; วันป้องกันประเทศในปากีสถาน; วันรวมชาติในบัลแกเรีย- พ.ศ. 2065 (ค.ศ. 1522) – เรือ วิกตอเรีย (ในภาพ) นำควน เซบัสเตียน เอลกาโน และผู้รอดชีวิต 17 คนจาก 265 คนที่เดินทางกับเฟอร์ดินันด์ มาเจลลันกลับถึงซานลูการ์ ดี บาร์รามีดา ประเทศสเปน เป็นเรือลำแรกที่เดินทางรอบโลกสำเร็จ- พ.ศ. 2491 (ค.ศ. 1948) – พระราชินีนาถจูเลียนาทรงเป็นพระราชินีนาถแห่งเนเธอร์แลนด์ หลังพระราชมารดา สมเด็จพระราชินีนาถวิลเฮลมินาแห่งเนเธอร์แลนด์ ทรงสละราชสมบัติ- พ.ศ. 2513 (ค.ศ. 1970) – สมาชิกแนวร่วมประชาชนเพื่อการปลดปล่อยปาเลสไตน์ปล้นเครื่องบินเจ็ตสี่ลำขณะมุ่งจากทวีปยุโรปไปนครนิวยอร์ก โดยนำเครื่องลงจอดยังท่าอากาศยานดอว์สันส์ฟีลด์ในซาร์กา ประเทศจอร์แดน และอีกเครื่องหนึ่งในเบรุต ประเทศเลบานอน แต่ทั้งหมดล้มเหลว- พ.ศ. 2540 (ค.ศ. 1997) – มีพระราชพิธีพระศพของไดอานา เจ้าหญิงแห่งเวลส์ในกรุงลอนดอน- พ.ศ. 2543 (ค.ศ. 2000) – การประชุมสุดยอดแห่งสหัสวรรษ การประชุมผู้นำโลกเพื่อหารือเกี่ยวกับบทบาทของสหประชาชาติในคริสต์ศตวรรษที่ 21 เริ่ม
ดูเพิ่ม: 5 กันยายน – 6 กันยายน – 7 กันยายน
จดหมายเหตุ – รายชื่อบทความวันนี้ในอดีต
ระดับขั้น

ในคณิตศาสตร์สาขาทฤษฎีกราฟ ระดับขั้น (degree) ของ จุดยอด v ใน กราฟ เป็นจำนวนของ เส้นเชื่อม ซึ่งต่อกับจุดยอด v (สำหรับเส้นเชื่อมที่เป็นห่วง ให้นับ 2 ครั้ง)  ดีกรีของจุดยอด  เขียนแทนในทางคณิตศาสตร์ว่า   ดีกรีสูงสุดของกราฟ G เขียนแทนด้วย Δ(G) และดีกรีต่ำสุดของกราฟเขียนแทนด้วย δ(G)

**กราฟไม่ระบุทิศทาง**
กราฟที่มีจุดยอด 6 จุด และเส้นเชื่อม 7 เส้น
ระดับขั้นของจุดยอดในกราฟไม่ระบุทิศทาง คือ จำนวนเส้นเชื่อมที่ต่อกับจุดยอดนั้น ซึ่งถ้าเป็นเส้นเชื่อมที่เป็นวงวน (loop) จะต้องนับซ้ำสองครั้ง เพราะว่าเส้นเชื่อมมีจุดยอดปลาย 2 จุด ซึ่งจุดยอดปลายแต่ละจุดจะเพิ่มระดับขั้นให้กับจุดยอด
กราฟในรูปทางขวามีระดับขั้นดังนี้

**กราฟระบุทิศทาง**
กราฟระบุทิศทางที่มีจุดยอด 4 จุด และเส้นเชื่อม 5 เส้น
เส้นเชื่อมในกราฟระบุทิศทาง จะประกอบด้วยจุดยอดปลาย 2 ประเภทคือ หัว (จุดยอดปลายที่มีลูกศร) และ หาง ระดับขั้นเข้า คือ ผลบวกของจำนวนหัวที่ชี้เข้ามา และ ระดับขั้นออก คือ ผลบวกของจำนวนหางที่ชี้เข้ามา
ระดับขั้นเข้าเขียนแทนด้วย  และระดับขั้นออกเขียนแทนด้วย 
กราฟในรูปทางขวามีระดับขั้นดังนี้

**กรณีพิเศษ**
กราฟไม่ระบุทิศทาง มีจุดยอด 4, 5, 6, 7, 10, 11, 12 เป็นใบ
 จุดเอกเทศ : จุดยอดที่  เรียกว่า จุดเอกเทศ
 ใบ : จุดยอดที่  เรียกว่า ใบ (leaf)
 กราฟปรกติ : ถ้าจุดยอดทุกจุดในกราฟมีระดับขั้นเท่ากับ k กราฟนี้จะเรียกว่า กราฟปรกติ-k และกราฟนี้จะมีระดับขั้นเท่ากับ k
 แหล่งต้นทาง : จุดยอดที่  เรียกว่า แหล่งต้นทาง (source)
 แหล่งปลายทาง : จุดยอดที่  เรียกว่า แหล่งปลายทาง (sink)

**ทฤษฎีการจับมือ**
ทฤษฎีบทกล่าวไว้ว่า กำหนดกราฟ 

จากทฤษฎีบทนี้ทำให้กล่าวได้ว่า สำหรับกราฟใดๆ จำนวนของจุดยอดที่มีดีกรีคี่จะมีเป็นจำนวนคู่เสมอ ทฤษฎีบทนี้รู้จักในอีกชื่อว่า ทฤษฎีการจับมือ. ชื่อนี้มาจากปัญหาทางคณิตศาสตร์ที่ว่าให้พิสูจน์ว่าในกลุ่มของผู้คนนั้น ผู้ที่จับมือกับคนอื่นเป็นจำนวนคี่ครั้งจะมีอยู่เป็นจำนวนคู่คนเสมอ
หมวดหมู่:ทฤษฎีกราฟ

**อ้างอิง==
วาลวีชนี

ไฟล์:Bkkryregaliaff0609.jpg|thumb|250px|ซุ้มเฉลิมพระเกียรติในงานฉลองสิริราชสมบัติครบ 60 ปี พุทธศักราช 2549 แสดงภาพวาลวิชนีและพระแส้หางจามรีจำลอง
พัดวาลวิชนี และ พระแส้หางจามรี เป็นเครื่องใช้ประจำองค์พระมหากษัตริย์ และเป็นหนึ่งในห้าของเบญจราชกกุธภัณฑ์  
พระแส้หางจามรีมีที่มาจากคำว่า "จามร" ซึ่งเป็นแส้ทำด้วยขนหางจามรี ส่วนวาลวิชนี เดิมนั้นคือพัดใบตาล พระบาทสมเด็จพระจอมเกล้าเจ้าอยู่หัว ทรงพระราชดำริว่า ชื่อ วาลวิชนี นั้น คำว่า "วาล" เป็นขนโคชนิดหนึ่ง ที่เรียกว่า "จามรี" จึงทรงทำแส้ขนจามรีขึ้น มีด้ามเป็นแก้ว ต่อมา ได้เปลี่ยนขนจามรีเป็นขนหางช้างเผือกแทน และใช้คู่กันกับพัดวาลวิชนี ซึ่งประดิษฐ์จากใบตาล ด้ามและลวดลายประกอบทำด้วยทองลงยา

**อ้างอิง**
หมวดหมู่:เครื่องราชกกุธภัณฑ์ไทย
ขั้นตอนวิธีการเรียงลำดับ

ในวิทยาการคอมพิวเตอร์ ขั้นตอนวิธีการเรียงลำดับ (sorting algorithm) คือ ขั้นตอนวิธีที่จัดเรียงสมาชิกของรายการ (list) ให้เป็นไปตามรูปแบบของอันดับที่กำหนด ส่วนใหญ่อันดับที่ใช้กันคือ อันดับตัวเลข และอันดับตัวอักษร การเรียงลำดับที่มีประสิทธิภาพมีความสำคัญต่อขั้นตอนวิธีอื่น ๆ (เช่น ขั้นตอนวิธีการค้นหา และ การผสาน) ซึ่งขั้นตอนวิธีเหล่านี้ต้องใช้รายการที่เรียงอย่างถูกต้อง

**ประเภทของการเรียง**
ขั้นตอนวิธีการเรียงลำดับที่ใช้ในวิทยาการคอมพิวเตอร์ จำแนกประเภทได้ตามนี้- ความซับซ้อนในการคำนวณ (กรณีแย่สุด, กรณีเฉลี่ย และกรณีดีสุด) ในรูปของขนาดของรายการ (n) โดยทั่วไป กรณีที่ดีจะเป็น O(n log n) และกรณีที่แย่จะเป็น Ω(n2) ขั้นตอนวิธีการเรียงที่ใช้การเปรียบเทียบจะต้องใช้การเปรียบเทียบอย่างน้อย Ω(n log n) ครั้งโดยเฉลี่ย- การใช้หน่วยความจำ (และทรัพยากรต่าง ๆ ของคอมพิวเตอร์)- ความเสถียร (stability): ขั้นตอนวิธีการเรียงที่เสถียร จะรักษาอันดับของเรคอร์ดที่มีคีย์เท่ากัน (มีค่าเท่ากัน) นั่นคือ ขั้นตอนวิธีการเรียงลำดับจะ เสถียร ก็ต่อเมื่อ ถ้ามีเรคอร์ด R และ S ซึ่งมีคีย์เท่ากัน และ R ปรากฏอยู่ก่อน S ในรายการเริ่มต้นแล้ว R จะปรากฏอยู่ก่อน S ในรายการที่เรียงแล้วด้วย- วิธีที่ใช้: การแทรก, การสับเปลี่ยน, การเลือก, การรวม ฯลฯ การเรียงแบบสับเปลี่ยน รวมถึง การเรียงแบบฟอง และการเรียงแบบเร็ว
ในกรณีที่มีสมาชิกที่มีคีย์เท่ากัน และไม่สามารถแยกแยะได้ เช่น รายการของจำนวนเต็ม มันจะไม่ส่งผลต่อความเสถียร อย่างไรก็ตาม คู่อันดับของจำนวนเต็มดังต่อไปนี้ จะถูกเรียงโดยสมาชิกตัวหน้าของมัน:
(4, 1)  (3, 1)  (3, 7)  (5, 6)
ในกรณีนี้ จะให้ผลลัพธ์ได้สองแบบ แบบแรกจะรักษาอันดับของเรคอร์ดซึ่งมีคีย์เท่ากัน แต่อีกแบบจะไม่รักษาอันดับ:
(3, 1)  (3, 7)  (4, 1)  (5, 6)   (รักษาอันดับ)
(3, 7)  (3, 1)  (4, 1)  (5, 6)   (อันดับเปลี่ยนแปลง)
การเรียงแบบไม่เสถียรอาจเปลี่ยนอันดับของเรคอร์ดที่มีคีย์เท่ากันได้ แต่การเรียงแบบเสถียรจะไม่เปลี่ยน เราอาจใช้การเรียงแบบไม่เสถียรในการเรียงลำดับให้เสถียรได้ โดยการใช้วิธีการเทียบคีย์แบบใหม่ เมื่อเราทำการเปรียบเทียบเรคอร์ด 2 เรคอร์ดที่มีคีย์เท่ากัน เราจะใช้อันดับของเรคอร์ดเป็นตัวตัดสิน อย่างไรก็ตาม มันต้องใช้หน่วยความจำมากขึ้น

**ขั้นตอนวิธีการเรียง**
ในตารางนี้ n คือจำนวนของเรคอร์ดที่จะนำมาจัดเรียง

**การเรียงแบบเสถียร**
 การเรียงลำดับแบบฟอง (Bubble sort) — O(n2)- การเรียงลำดับแบบแทรก (Insertion sort) — O(n2)- การเรียงลำดับแบบผสาน (Merge sort) — O(n log n); และต้องใช้หน่วยความจำ O(n)

**การเรียงแบบไม่เสถียร**
 การเรียงลำดับแบบเลือก (Selection sort) — O(n2)

**เชิงเปรียบเทียบ**

**ดูเพิ่ม**
 สัญกรณ์โอใหญ่
ขั้นตอนวิธีการเรียงลำดับ
ฉลองพระบาท

ไฟล์:Bkkryregaliasl0609.jpg|thumb|250px|ซุ้มเฉลิมพระเกียรติในงานฉลองสิริราชสมบัติครบ 60 ปี พุทธศักราช 2549 แสดงภาพฉลองพระบาทเชิงงอนจำลอง
ฉลองพระบาทเชิงงอนเป็นสิ่งประจำองค์พระมหากษัตริย์ และเป็นหนึ่งในห้าของเบญจราชกกุธภัณฑ์  หรือรองเท้าของพระมหากษัตริย์ ที่ทำมาจากเกือกแก้ว ซึ่งหมายถึง ผืนแผ่นดินอันเป็นที่รองรับของเขาพระสุเมรุ และเป็นที่อยู่อาศัยของ อาณาประชาราษฎร์ทั่วทั้งแว่นแคว้น ฉลองพระบาทเชิงงอนนี้ พระบาทสมเด็จพระพุทธยอดฟ้าจุฬาโลก ทรงพระกรุณาโปรดเกล้าฯ ให้สร้างขึ้นเป็นเครื่องราชกกุธภัณฑ์ ตามแบบประเพณีอินเดียโบราณ

**อ้างอิง**
หมวดหมู่:เครื่องราชกกุธภัณฑ์ไทย
มหาวิทยาลัยราชภัฏบุรีรัมย์

มหาวิทยาลัยราชภัฏบุรีรัมย์ (Buriram Rajabhat University) เป็นมหาวิทยาลัยของรัฐในกลุ่มมหาวิทยาลัยราชภัฏ และเป็นมหาวิทยาลัยประจำจังหวัดบุรีรัมย์ ก่อตั้งขึ้นเมื่อตุลาคม พ.ศ. 2514 ในนาม "วิทยาลัยครูบุรีรัมย์" ตั้งอยู่ที่อำเภอเมืองบุรีรัมย์ จังหวัดบุรีรัมย์

**ประวัติ**
มหาวิทยาลัยราชภัฎบุรีรัมย์ได้เริ่มก่อตั้งเป็น “วิทยาลัยครูบุรีรัมย์” การก่อสร้างได้เริ่มขึ้นเมื่อ 6 ตุลาคม 2514 ด้วยความต้องการของทางราชการและประชาชนชาวจังหวัดบุรีรัมย์  นำโดยผู้ว่าราชการจังหวัดบุรีรัมย์ (นายสุรวุฒิ บุญญานุสาสน์) และสมาชิกสภาผู้แทนราษฎรของจังหวัดบุรีรัมย์  ทั้งนี้เพื่อสนองความต้องการของประเทศที่กำลังขาดแคลนวิทยาลัยครูบุรีรัมย์ได้เริ่มก่อตั้งเมื่อเดือนตุลาคม พ.ศ. 2514 โดยได้รับงบประมาณ (ปีงบประมาณ 2515) จำนวน 9 ล้านบาท เพื่อก่อสร้างอาคารเรียน 1 หลัง  ตลอดจนโครงสร้างพื้นฐานด้านถนน ไฟฟ้า และประปา เป็นต้น  
ในปี พ.ศ. 2547 มีพระราชบัญญัติมหาวิทยาลัยราชภัฏขึ้นมาใช้แทนพระราชบัญญัติสถาบันราชภัฎ มหาวิทยาลัยบุรีรัมย์จึงมีฐานะเป็นนิติบุคคลทำให้การดำเนินการตามภารกิจมีความคล่องตัวมากขึ้น มีสภามหาวิทยาลัย สภาวิชาการ สภาส่งเสริมกิจการมหาวิทยาลัยและสภาคณาจารย์และข้าราชการพลเรือน เกิดขึ้น การแบ่งส่วนราชการของมหาวิทยาลัยประกอบด้วยสำนักงานอธิการบดีคณะครุศาสตร์ คณะมนุษยศาสตร์และสังคมศาสตร์ คณะวิทยาศาสตร์ คณะเทคโนโลยีการเกษตร คณะวิทยาการจัดการ สถาบันวิจัย สำนักศิลปะและวัฒนธรรม สำนักวิทยบริการและเทคโนโลยีสารสนเทศ และสำนักส่งเสริมวิชาการและงานทะเบียน มีโครงการจัดตั้งคณะเทคโนโลยีอุตสาหกรรมเป็นหน่วยงานภายใน มหาวิทยาลัยราชภัฎบุรีรัมย์ได้ดำเนินการขอใช้พื้นที่ราชพัสดุบริเวณตำบลปะคำและตำบลหูทำนบซึ่งเดิมอยู่ในความดูแลของสถานีวิจัยและทดสอบพันธุ์สัตว์บุรีรัมย์ กรมปศุสัตว์ กระทรวงเกษตรและสหกรณ์ จำนวน 1,834 ไร่ 1งาน 32 ตารางวา และกระทรวงการคลังได้อนุญาตให้ใช้พื้นที่ดังกล่าวเมื่อเดือน กรกฎาคม  2548 ซึ่งมหาวิทยาลัยกำลังดำเนินโครงการพัฒนาพื้นที่เพื่อจัดสร้างเป็นวิทยาเขต โดยมีจุดมุ่งหมายเพื่อกระจายโอกาสทางการศึกษาไปสู่ท้องถิ่นตามปรัชญาของมหาวิทยาลัย

**คณะ สำนักและสถาบัน**
   คณะครุศาสตร์ -    คณะวิทยาศาสตร์-   คณะเทคโนโลยีการเกษตร -   คณะวิทยาการจัดการ-   คณะมนุษย์ศาสตร์และสังคมศาสตร์ -   คณะเทคโนโลยีอุตสาหกรรม-  คณะพยาบาลศาสตร์ (รับนักศึกษารุ่นแรกภาคการศึกษาที่ 1 ปีการศึกษา 2561)-   บัณฑิตวิทยาลัย-   สถาบันวิจัยและพัฒนา date=2006-04-11 - โครงการจัดตั้งคณะแพทยศาสตร์- โครงการจัดตั้งคณะเภสัชศาสตร์- โครงการจัดตั้งศูนย์การแพทย์ราชภัฏร่มเกล้า

**บุคคลที่มีชื่อเสียงจากมหาวิทยาลัยราชภัฏบุรีรัมย์**
 เนวิน ชิดชอบ รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร- ครูโสภณ ซารัมย์ รัฐมนตรีว่าการกระทรวงคมนาคม ในรัฐบาลนายอภิสิทธิ์ เวชชาชีวะ- ประยงค์ ชื่นเย็น เป็นนักเรียบเรียงเสียงประสานเพลงลูกทุ่งชื่อดัง- ประสิทธิ์ ตั้งศรีเกียรติกุล เป็นอดีตสมาชิกสภาผู้แทนราษฎรจังหวัดบุรีรัมย์ 5 สมัย- เพิ่มพูน ทองศรี เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 สังกัดพรรคพลังประชาชน และเป็นอดีตสมาชิกวุฒิสภาจังหวัดบุรีรัมย์- เอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด- อ.สัญญาลักษณ์ ดอนศรี นักประพันธ์เพลงลูกทุ่งหมอลำอีสาน

**อ้างอิง**

**แหล่งข้อมูลอื่น**
   มหาวิทยาลัยราชภัฏบุรีรัมย์ 
บุรีรัมย์
หมวดหมู่:สถาบันอุดมศึกษาในจังหวัดบุรีรัมย์
หมวดหมู่:สิ่งก่อสร้างในเขตเทศบาลนครบุรีรัมย์
หมวดหมู่:สถานศึกษาในอำเภอเมืองบุรีรัมย์
หมวดหมู่:ก่อตั้งในประเทศไทยในปี พ.ศ. 2514
หมวดหมู่:สิ่งก่อสร้างตั้งแต่ พ.ศ. 2514
แอมโบรส เบียร์ซ

แอมโบรส เบียร์ซ
แอมโบรส กวินเนตต์ เบียร์ซ (Ambrose Gwinnett Bierce, เกิด 24 มิถุนายน ค.ศ. 1842 วันเสียชีวิต ไม่ปรากฏแน่ชัด คาดว่าราวๆ เดือนธันวาคม ค.ศ. 1913 หรือต้นปี ค.ศ. 1914) เป็นนักเขียนเรื่องเสียดสี และเรื่องสั้นชาวอเมริกัน ซึ่งผลงานที่เป็นที่รู้จักมากที่สุดคือ หนังสือรวบรวมคำคมขบขันและเสียดสีต่าง ๆ The devil’s dictionary (ค.ศ. 1911)และเรื่องสั้นเหนือจริงซึ่งมักเกี่ยวข้องกับความตาย (Tales of soldiers and civilians, ค.ศ. 1891) การหยิบเอาจิตใจของมนุษย์และแนวคิดหน่ายโลกมาเสียดเย้ยทำให้เขาได้รับฉายาว่า ‘เบียร์ซผู้ขมขื่น’ เบียร์ซเกิดในฟาร์มในโอไฮโอ พ่อแม่ซึ่งยากจนต้องเลี้ยงดูลูกถึงสิบสามคน  เขาจึงต้องทำงานเป็นลูกจ้างเล็ก ๆ น้อยๆ ทั้งตอนก่อนและหลังเป็นทหารของกองทหารฝ่ายเหนืออยู่สี่ปีในสงครามกลางเมืองสหรัฐ ระหว่างเป็นทหารเขาได้เลื่อนขั้นขึ้นเรื่อย ๆ จนกระทั่งถูกยิงกระสุนฝังในกะโหลกใต้หูข้างซ้าย  ช่วงปลายทศวรรษที่ 1860 เขาย้ายไปอยู่ซานฟรานซิสโก และเริ่มต้นอาชีพคอลัมนิสต์หนังสือพิมพ์ปากสามหาวที่ผู้คนกลัวเกรง  เขาทำอาชีพนี้อยู่นานมาก และได้สลับฉากไปอยู่อังกฤษสามปี  ในช่วงบั้นปลาย ปี ค.ศ. 1913 เมื่ออายุได้ 71 ปี เขาไปเม็กซิโกและหายสาบสูญไปในสงครามกลางเมือง 
คำคม :  Marriage: a community consisting of a master, a mistress, and two slaves, making in all, two. (การแต่งงาน : ชุมชนอันประกอบขึ้นด้วยนายผู้หญิง นายผู้ชาย และทาสสองคน รวมแล้วเท่ากับสองคน)

**ผลงานสำคัญ**
 Tales of Soldiers and Civilians (a.k.a., In the Midst of Life) (ค.ศ. 1892) - Can Such Things Be? (ค.ศ. 1893) - Collected Works (ค.ศ. 1912) 

**ผลงานที่แปลเป็นภาษาไทย**
  A man with two lives (สองสำนวนแปล)   คนสองเงา ) date=2005-02-09     บุรุษสองชีวิต date=2005-02-09 -   เหตุเกิดที่สะพานโอวล์ครีก (An occurrence at Owl Creek Bridge) date=2005-02-09   -   คืนหนึ่งในฤดูร้อน  (One summer night) date=2005-02-09   

**แหล่งข้อมูลอื่น**
  เว็บไซต์ Ambrose Bierce (ภาษาอังกฤษ)-  สมาคมผู้ชื่นชอบ Ambrose Bierce (ภาษาอังกฤษ)
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
หมวดหมู่:บุคคลที่เกิดในปี พ.ศ. 2385
อแมโบรส เบียร์ซ
หมวดหมู่:บุคคลจากรัฐโอไฮโอ
หมวดหมู่:บุคคลจากซานฟรานซิสโก
โทนี ฮอว์ก

แอนโธนี แฟรงก์ ฮอว์ก (Anthony Frank Hawk; เกิดวันที่ 12 พฤษภาคม ค.ศ. 1968) ชื่อเล่น เบิร์ดแมน (Birdman) เป็นผู้เชี่ยวชาญด้านสเกตบอร์ด, ผู้ประกอบการชาวอเมริกัน และเจ้าของบริษัทสเกตบอร์ดเบิร์ดเฮาส์ เขาเป็นผู้บุกเบิกสเกตบอร์ดแนวตั้งสมัยใหม่ ฮอว์กเป็นคนแรกที่ทำท่าสเกตบอร์ด "900" ใน ค.ศ. 1999 และยังได้รับลิขสิทธิ์ชุดวิดีโอเกมสเกตบอร์ดที่ตั้งชื่อตามเขา ซึ่งเผยแพร่โดย Activision ในปีเดียวกัน เขาอำลาวงการใน ค.ศ. 2003 และถือเป็นหนึ่งในนักสเกตบอร์ดที่มีอิทธิพลมากที่สุดตลอดกาล

**ชีวิตช่วงต้น**
โทนี ฮอว์กเกิดในวันที่ 12 พฤษภาคม ค.ศ. 1968 ที่แซนดิเอโก รัฐแคลิฟอร์เนีย จากแนนซีกับแฟรงก์ ปีเตอร์ รูเพิร์ท ฮอว์ก และเติบโตที่แซนดิเอโก เขามีพี่สาวสองคนที่มีชื่อว่าแพตและลีนอร์ (Lenore) กับพี่ชายชื่อว่าสตีฟ
ฮอว์กเข้าศึกษาไฮสกูลสามแห่งและจบการศึกษาจากทอร์รีย์ไพน์ไฮสกูลใน ค.ศ. 1986 เขายกให้สตีฟ คาบัลเลโรและคริสเตียน โฮซอยเป็นแรงบันดาลใจในเวลานั้น

**ชีวิตส่วนตัว**
ฮอว์กกับ Lhotse Merriam ภรรยาคนที่สามใน ค.ศ. 2007
ในเดือนเมษายน ค.ศ. 1990 ฮอว์กแต่งงานกับซินดี ดันบาร์ ซึ่งเขาเริ่มออกเดตในไฮสกูล ไรลีย์ ฮอว์ก ลูกชายของทั้งคู่ถือกำเนิดในวันที่ 6 ธันวาคม ค.ศ. 1992 โดยนำชื่อจากหนึ่งในบรรพบุรุษของฮอว์ก ไรลีย์ยังเป็นนักสเกตบอร์ตมืออาชีพด้วย ฮอว์กและดันบาร์หย่ากันใน ค.ศ. 1993
ฮอว์กแต่งงานกับเอริน ลีใน ค.ศ. 1996 ถึง 2004 ทั้งคู่มีลูกชายสองคนคือ สเปนเซอร์ (เกิด ค.ศ. 1999) และคีแกน (เกิด ค.ศ. 2001)
ฮอว์กแต่งงานกับ Lhotse Merriam ใน ค.ศ. 2006 ถึง 2011 โดยจัดงานแต่งงานที่ฟิจิและให้วงแรนซิดเล่นเป็นวงดนตรีงานแต่งงาน ทั้งคู่มีลูกสาวคนเดียวชื่อ Kadence Clover Hawk ซึ่งถือกำเนิดใน ค.ศ. 2008
ฮอว์กแต่งงานกับเคธี กูดแมน ภรรยาคนที่สี่ ในวันที่ 27 มิถุนายน ค.ศ. 2015 โดยจัดงานแต่งงานที่ลิเมอริก ประเทศไอร์แลนด์

**อ้างอิง**

**บรรณานุกรม**
isbn=0-06-019860-5

**แหล่งข้อมูลอื่น**
 5000
หมวดหมู่:นักสเกตบอร์ดชาวอเมริกัน
หมวดหมู่:นักกีฬาเอกซ์เกม
กาพย์ยานี

คือ คำประพันธ์ไทยประเภทกาพย์หนึ่งที่กวีนิยมแต่งมากที่สุด มีทั้งแต่งสลับกับคำประพันธ์ประเภทอื่นและแต่งเพียงลำพัง 
กาพย์ยานี  หนึ่งบท มี สองบาท 
1 บาท มี 11 พยางค์ แบ่งเป็น 2 วรรค 
วรรคแรก 5 พยางค์ วรรคหลัง 6 พยางค์ 
บังคับสัมผัสระหว่างวรรคที่ 1, 2 และ 3 
ต้องเชื่อมสัมผัสวรรคที่ 4 ตอนท้ายบท ไปยังท้ายบาทแรกของบทต่อไป ดังตัวอย่างต่อไปนี้
วรรค1   วรรค2
┌──↓─┐ 
○○○○●  ○○●○○●   --> บาทที่ 1 มี 11 พยางค์ ─┐
┌───────┘
วรรค3    วรรค4           รวม 2 บาท = จบ 1 บท
│   
○○○○●  ○○○○○●─┐ --> บาทที่ 2 มี 11 พยางค์ ─┘
---------------------------------------------
┌──↓─┐    │
○○○○●  ○○●○○●─┘ 
กวีอาจเพิ่มความไพเราะของกาพย์ยานีด้วยการเพิ่มสัมผัสระหว่างวรรคที่ 3 กับวรรคที่ 4 ก็ได้ ดังตัวอย่าง

**พัฒนาการของกาพย์ยานี**
กาพย์ยานีในยุคแรก ๆ บังคับเฉพาะสัมผัสระหว่างบาท และสัมผัสระหว่างบทเท่านั้น สัมผัสระหว่างวรรคไม่บังคับ ดังตัวอย่างจากอนิรุทธ์คำฉันท์ และสมุทรโฆษคำฉันท์
สมัยอยุธยายุคกลางและยุคปลายได้เพิ่มสัมผัสระหว่างวรรคแรกกับวรรคที่ 2 แล้ว ต่อมา เจ้าฟ้าธรรมาธิเบศร กวีผู้ชำนาญเชิงกาพย์ ทรงเพิ่มสัมผัสสระในคำที่ 2 - 3 วรรคแรก และคำที่ 3 - 4 ในวรรคหลัง อย่างเป็นระบบ ทำให้จังหวะอ่านรับกันเพิ่มความไพเราะมากขึ้น และส่งอิทธิพลมาถึงกวีสมัยรัตนโกสินทร์ ตลอดถึงสมัยพระบาทสมเด็จพระมงกุฎเกล้าเจ้าอยู่หัว ดังตัวอย่าง
สุนทรภู่ ก็เป็นอีกตำนานหนึ่งที่ประยุกต์กาพย์ยานีของกรุงศรีอยุธยา โดยให้ความสำคัญกับสัมผัสเป็นหลัก มีการเพิ่มสัมผัสระหว่างวรรคที่ 3 กับวรรคที่ 4 รวมทั้งให้ความสำคัญกับน้ำหนักคำและน้ำเสียงด้วย ดังตัวอย่าง
ขณะที่พระบาทสมเด็จพระพุทธเลิศหล้านภาลัย ได้ทรงกินกาพย์ยานี โดยละทิ้งสัมผัสไปมากแต่มาเล่นน้ำหนักของคำและทรงใช้สัมผัสอักษรแทนสัมผัสระหลายครั้ง และน่าจะเป็นตัวตั้งสำหรับกาพย์ยุคหลังๆ ครั้งที่นายผี (อัศนี พลจันทร) สร้างสรรค์กาพย์ยานีรูปใหม่ ดังตัวอย่าง
ในยุคกึ่งพุทธกาล นายผี หรือ อัศนี พลจันทร ได้สั่นสะเทือนวงการกาพย์ด้วยลีลาเฉพาะตัว โดยทิ้งสัมผัสในไปมาก หันมาใช้สัมผัสอักษรแทน เน้นคำโดดอันให้จังหวะสละสลวยจนคล้ายอินทรวิเชียรฉันท์กลายๆ ดังตัวอย่าง
ขณะที่กวีในยุคปัจจุบันต่างก็แสวงหาลีลาเฉพาะตัว อย่างเช่น

**อ้างอิง**

**แหล่งข้อมูลอื่น**
  กาพย์-  บทอาขยาน : วิชาเหมือนสินค้า-  กาพย์พระไชยสุริยา
กาพย์
พ.ศ. 2441

พุทธศักราช 2441 (นับแบบใหม่) ตรงกับปีคริสต์ศักราช 1898 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน- ปีจอ สัมฤทธิศก จุลศักราช 1260 (วันที่ 14 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** เจ้าประเทศราช:
*** เจ้าผู้ครองนครลำพูน: เจ้าอินทยงยศโชติ
*** เจ้าผู้ครองนครลำปาง: เจ้าบุญวาทย์วงษ์มานิต
*** เจ้าผู้ครองนครน่าน: พระเจ้าสุริยพงษ์ผริตเดช
*** เจ้าผู้ครองนครแพร่: เจ้าพิริยเทพวงษ์

**เหตุการณ์**
 25 เมษายน – สงครามสเปน-อเมริกา: รัฐสภาสหรัฐประกาศสงครามกับสเปน- 10 มิถุนายน – นาวิกโยธินสหรัฐฯ เดินทางถึงประเทศคิวบาในระหว่างสงครามเม็กซิโก-อเมริกา- 13 มิถุนายน – ประเทศแคนาดาก่อตั้งเขตปกครองยูคอน โดยมีนครดอสันเป็นเมืองหลวง- 21 มิถุนายน – เกาะกวมตกอยู่ภายในการปกครองของสหรัฐอเมริกา- 7 กรกฎาคม – หมู่เกาะฮาวายถูกผนวกเข้าเป็นส่วนหนึ่งของสหรัฐอเมริกา- 21 สิงหาคม - ประกาศใช้เงินตราอย่างใหม่ หน่วยเป็นสตางค์- 15 กันยายน - เอมีลิโด อากีนัลโด เปิดสภาปฏิวัติในฟิลิปปินส์- 6 พฤศจิกายน - ปล่อยพระยอดเมืองขวางพ้นโทษ- 10 ธันวาคม - สเปนลงนามในสนธิสัญญาปารีส ยกฟิลิปปินส์ให้สหรัฐ- 23 มกราคม - สถาปนาสาธารณรัฐฟิลิปปินส์แห่งแรก- 4 กุมภาพันธ์ - สงครามฟิลิปปินส์-อเมริกา เริ่มต้นขึ้น เมื่อมีการยิงต่อสู้กันเป็นครั้งแรกที่สะพานซานฮวน กรุงมะนิลา- 31 มีนาคม - สหรัฐยึดมาโลลอส เมืองหลวงของสาธารณรัฐฟิลิปปินส์ได้

**ไม่ทราบวัน**
 ค้นพบ ธาตุนีออน, คริปทอน, ซีนอน, พอโลเนียม และ เรเดียม

**วันเกิด**
  ไม่ระบุ   -  หลวงพ่อโอภาสี อาศรมบางมด  (มรณภาพ 31 ตุลาคม พ.ศ. 2498) - 5 มีนาคม - โจวเอินไหล แกนนำพรรคคอมมิวนิสต์จีน- 3 พฤษภาคม - โกลดา เมอีร์ นายกรัฐมนตรีของอิสราเอล- 24 กรกฎาคม - อเมเลีย เอียร์ฮาร์ต นักบินชาวอเมริกัน (เสียชีวิต พ.ศ. 2480 (หายสาบสูญ))- 29 พฤศจิกายน - ซี. เอส. ลิวอิส นักเขียนชาวอังกฤษ  (เสียชีวิต 22 พฤศจิกายน พ.ศ. 2506)- 5 ธันวาคม - หม่อมเจ้ากมลปราโมทย์ เทวกุล (สิ้นชีพิตักษัย 28 พฤศจิกายน พ.ศ. 2517)- 11 ธันวาคม - หม่อมเจ้าเฉลิมศรีสวัสดิวัตน์ สวัสดิวัตน์ (สิ้นชีพิตักษัย 15 กรกฎาคม พ.ศ. 2507)

**วันถึงแก่กรรม**

**ปฏิทิน ==
พ.ศ. 2442

พุทธศักราช 2442 (นับแบบใหม่) ตรงกับปีคริสต์ศักราช 1899 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน- ปีกุน เอกศก จุลศักราช 1261 (วันที่ 14 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** เจ้าประเทศราช:
*** เจ้าผู้ครองนครลำพูน: เจ้าอินทยงยศโชติ (3 มกราคม พ.ศ. 2441 - 18 มีนาคม พ.ศ. 2454)
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)
*** เจ้าผู้ครองนครแพร่: เจ้าพิริยเทพวงษ์ (5 เมษายน พ.ศ. 2433 - 25 กันยายน พ.ศ. 2445)

**เหตุการณ์**
 4 กุมภาพันธ์ - สงครามฟิลิปปินส์-อเมริกา เริ่มต้นขึ้น- 6 มีนาคม - บริษัทไบเออร์จดทะเบียนแอสไพรินเป็นเครื่องหมายการค้า- 15 สิงหาคม - มีการประกาศตัดถนนหลวงสายใหม่ ซึ่งพระบาทสมเด็จพระจุลจอมเกล้าเจ้าอยู่หัว พระราชทานนามว่า "ราชดำเนิน"- 29 พฤศจิกายน - สโมสรฟุตบอลบาร์เซโลนาก่อตั้งขึ้นเป็นครั้งแรก

**ไม่ทราบวัน**
 ค้นพบ ธาตุแอกทิเนียม- ปีสถาปนา โรงเรียนราชสีมาวิทยาลัย

**ไม่ทราบวัน**

**วันเกิด**
 30 มกราคม - แมกซ์ ไทเลอร์ (เสียชีวิต 11 สิงหาคม พ.ศ. 2515)- 11 มีนาคม - สมเด็จพระเจ้าเฟรเดอริกที่ 9 แห่งเดนมาร์ก (สวรรคต 14 มกราคม พ.ศ. 2515)- 5 เมษายน - หม่อมเจ้าวิศิษฎ์สวัสดิรักษ์ สวัสดิวัตน์ (สิ้นชีพิตักษัย 26 ธันวาคม พ.ศ. 2531)- 3 กรกฎาคม - พระนางเธอ ลักษมีลาวัณ (สิ้นพระชนม์ 29 สิงหาคม พ.ศ. 2504)- 9 กรกฎาคม - หม่อมเจ้าอุปลีสาณ ชุมพล (สิ้นชีพิตักษัย 17 กันยายน พ.ศ. 2517)
*11 กรกฎาคม - อี.บี. ไวท์ นักประพันธ์ชาวอเมริกัน (เสียชีวิต 1 ตุลาคม พ.ศ. 2528)- 21 กรกฎาคม - เออร์เนสต์ เฮมิงเวย์ นักประพันธ์ชาวอเมริกัน (เสียชีวิต 2 กรกฎาคม พ.ศ. 2504)- 13 สิงหาคม - อัลเฟรด ฮิตช์ค็อก ผู้กำกับภาพยนตร์ชาวอังกฤษ (เสียชีวิต 29 เมษายน พ.ศ. 2523)- 29 ตุลาคม - หม่อมเจ้าไขแสงรพี รพีพัฒน์ (สิ้นชีพิตักษัย 19 ตุลาคม พ.ศ. 2521)

**วันถึงแก่กรรม**
 3 มิถุนายน - โยฮันน์ ชเตราส์ จูเนียร์ คีตกวีชาวออสเตรีย (เกิด 25 ตุลาคม พ.ศ. 2368)


**วันสิ้นพระชนม์**
 17 มิถุนายน – สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ พระราชโอรสในรัชกาลที่ 5 และสมเด็จพระศรีสวรินทิราบรมราชเทวี พระพันวัสสาอัยยิกาเจ้า (ประสูติ 9 มิถุนายน พ.ศ. 2425)
สหภาพไปรษณีย์สากล

สหภาพไปรษณีย์สากล (Union Postale Universelle; Universal Postal Union หรือ UPU) เป็นองค์การระหว่างประเทศ ทำหน้าที่ประสานงานนโยบายการไปรษณีย์ระหว่างประเทศสมาชิก ซึ่งประเทศสมาชิกแต่ละประเทศตกลงในนโยบายจัดการไปรษณีย์ภัณฑ์ระหว่างประเทศ ตั้งแต่ก่อตั้งจนถึงปัจจุบันสหภาพไปรษณีย์สากลใช้ภาษาฝรั่งเศสเป็นภาษาทางการ และ ในปี พ.ศ. 2537 (ค.ศ. 1994) ได้เพิ่มภาษาอังกฤษเข้าเป็นภาษาใช้งาน

**ประวัติ**
ก่อนที่จะมีสหภาพไปรษณีย์สากล การที่ประเทศหนึ่งจะแลกเปลี่ยนไปรษณีย์กับประเทศอื่นได้ต้องมีการทำสนธิสัญญากับแต่ละประเทศคู่สัญญา อีกทั้งการส่งจดหมายระหว่างประเทศมักต้องติดแสตมป์ของประเทศต่าง ๆ ที่จดหมายเดินทางผ่าน
สหรัฐอเมริกาจึงเรียกร้องให้มีการประชุมนานาชาติในเรื่องนี้ ซึ่งการประชุมครั้งแรกเกิดขึ้นในเดือนพฤษภาคม พ.ศ. 2406 (ค.ศ. 1863) ณ กรุงปารีส ประเทศฝรั่งเศส โดยมีผู้เข้าร่วม 15 ประเทศจากยุโรปและอเมริกา ผลเพียงแค่นำไปสู่อัตราไปรษณีย์ที่ชัดเจน ไม่ได้มีความตกลงระหว่างประเทศแต่อย่างไร 11 ปีต่อมาผู้แทนจาก 22 ประเทศเข้าประชุมที่กรุงแบร์น ประเทศสวิตเซอร์แลนด์ ได้ลงนามในสนธิสัญญาแบร์น จัดตั้งองค์กรระหว่างประเทศได้สำเร็จ เมื่อ 9 ตุลาคม พ.ศ. 2417 ใช้ชื่อว่า สหภาพไปรษณีย์ทั่วไป ( Union générale des postes ;  General Postal Union) แต่ในการประชุมไปรษณีย์สากลสมัยถัดไป พ.ศ. 2421 
(ค.ศ. 1878) ที่กรุงปารีส เห็นว่าจำนวนสมาชิกเพิ่มมากขึ้น จึงได้ลงมติเปลี่ยนมาใช้ชื่อปัจจุบัน 
เมื่อมีการก่อตั้งสหประชาชาติ สหภาพไปรษณีย์สากลก็ได้กลายเป็นองค์การชำนัญพิเศษหน่วยหนึ่งของสหประชาชาติ

**ข้อกำหนดสำหรับประเทศสมาชิก**
ข้อกำหนดที่สหภาพไปรษณีย์สากลกำหนดขึ้นเช่น
# อัตราค่าส่งจดหมายไปยังประเทศปลายทางต่าง ๆ ควรมีอัตราใกล้เคียงกัน
# หน่วยงานไปรษณีย์ควรให้ความสำคัญกับจดหมายในประเทศและจดหมายระหว่างประเทศเท่า ๆ กัน
# หน่วยงานไปรษณีย์ของประเทศต้นทางเป็นฝ่ายที่เก็บค่าไปรษณีย์ทั้งหมด โดยไม่ต้องแบ่งให้กับประเทศทางผ่าน หรือประเทศที่เป็นปลายทางของจดหมาย ซึ่งข้อตกลงนี้มีการเปลี่ยนแปลงภายหลังโดยเพิ่มค่าธรรมเนียมระหว่างหน่วยงานไปรษณีย์ โดยคิดจากผลต่างของน้ำหนักจดหมายในขาไปและขากลับ
สหภาพไปรษณีย์สากลยังเป็นผู้บริหารระบบวิมัยบัตร ซึ่งเป็นบัตรที่สามารถซื้อในประเทศหนึ่งและแลกเป็นแสตมป์ในทุกประเทศที่เป็นสมาชิก

**ประเทศไทย**
ในปี พ.ศ. 2428 (ค.ศ. 1885) ผู้แทนไปรษณีย์ไทยนำโดยพระวรวงศ์เธอ พระองค์เจ้าปฤษฎางค์ ได้เข้าร่วมการประชุมสหภาพไปรษณีย์สากล ครั้งที่ 3 ณ กรุงลิสบอน ประเทศโปรตุเกส และทำเรื่องขอเข้าร่วมสหภาพ ประเทศไทยได้เข้าร่วมเป็นสมาชิกเมื่อวันที่ 1 กรกฎาคม พ.ศ. 2428 หลังจากได้จัดตั้งกรมไปรษณีย์และให้บริการประมาณสองปี ทำให้กรมไปรษณีย์สามารถให้บริการจดหมายระหว่างต่างประเทศได้ ก่อนหน้านั้นจดหมายไปประเทศต้องส่งผ่านทางกงสุล เช่นกงสุลอังกฤษ หรือผ่านบริษัทเดินเรือของเอกชน ในโอกาสนี้กรมไปรษณีย์ก็ได้จัดพิมพ์แสตมป์ชุดที่สอง แทนแสตมป์ชุดที่หนึ่งหรือชุดโสฬศ โดยเพิ่มชื่อประเทศและราคาบนดวงแสตมป์เป็นภาษาอังกฤษตามข้อบังคับของสหภาพไปรษณีย์สากล

**อ้างอิง**

**แหล่งข้อมูลอื่น**
หมวดหมู่:สหประชาชาติ
หมวดหมู่:ไปรษณีย์
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การที่ก่อตั้งในปี พ.ศ. 2417
เชียงใหม่ (แก้ความกำกวม)

เชียงใหม่ อาจหมายถึง- จังหวัดเชียงใหม่ จังหวัดในภาคเหนือของประเทศไทย
** อำเภอเมืองเชียงใหม่ 
** เทศบาลนครเชียงใหม่ - แคว้นเชียงใหม่ อาณาจักรประเทศราชของพม่า ระหว่าง พ.ศ. 2207–2317- นครเชียงใหม่ อาณาจักรประเทศราชของสยาม ระหว่าง พ.ศ. 2317–2437- เวียงเชียงใหม่ เขตตัวเมืองเก่าของเชียงใหม่- ตำบลเชียงใหม่ ตำบลในอำเภอโพธิ์ชัย จังหวัดร้อยเอ็ด- ถนนเชียงใหม่ ถนนสายหนึ่งในเขตคลองสาน กรุงเทพมหานคร- อำเภอศรีเชียงใหม่ อำเภอในจังหวัดหนองคาย
หมวดหมู่:หน้าแก้ความกำกวมชื่อสถานที่
รายชื่อบุคคลจากจุฬาลงกรณ์มหาวิทยาลัย

จุฬาลงกรณ์มหาวิทยาลัย ได้รับการสถาปนาเมื่อวันที่ 26 มีนาคม พ.ศ. 2459 ได้ผลิตบัณฑิตในสาขาต่าง ๆ ออกมาเป็นจำนวนมาก โดยคณาจารย์ นิสิตเก่า และนิสิตปัจจุบัน จากมหาวิทยาลัยนั้น มีบุคคลสำคัญในด้านต่าง ๆ ของประเทศ ในทุกสาขาอาชีพ ทั้งในด้านวิชาการ เศรษฐกิจ สังคม การเมือง การปกครอง ข้าราชการ วงการกีฬา วงการสื่อสารมวลชน นักแสดง นักร้อง เป็นต้น ซึ่งมีรายพระนามและรายนาม ดังนี้

**คณะครุศาสตร์**

**นิสิตเก่าที่มีชื่อเสียง**

**คณาจารย์ที่มีชื่อเสียง === 

**คณะทันตแพทยศาสตร์**

**ศิษย์เก่าที่มีชื่อเสียง**

**คณาจารย์ที่มีชื่อเสียง**

**คณะนิติศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะนิเทศศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะพาณิชยศาสตร์และการบัญชี**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะแพทยศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะเภสัชศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง**

**คณะรัฐศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะวิทยาศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะวิทยาศาสตร์การกีฬา**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะวิศวกรรมศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะเศรษฐศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะศิลปกรรมศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง**

**คณะสถาปัตยกรรมศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะอักษรศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะสัตวแพทยศาสตร์**

**ศิษย์เก่าที่มีชื่อเสียง**

**คณาจารย์ที่มีชื่อเสียง**

**สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย**

**นิสิตเก่าที่มีชื่อเสียง === 

**คณาจารย์ที่มีชื่อเสียง**

**คณะพยาบาลศาสตร์**

**ศิษย์เก่าที่มีชื่อเสียง === 

**คณาจารย์ที่มีชื่อเสียง === 

**คณะจิตวิทยา**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**คณะสหเวชศาสตร์**

**นิสิตเก่าที่มีชื่อเสียง === 

**คณาจารย์ที่มีชื่อเสียง === 

**วิทยาลัยปิโตรเลียมและปิโตรเคมี**

**คณาจารย์ที่มีชื่อเสียง === 

**วิทยาลัยประชากรศาสตร์**

**ศิษย์เก่าที่มีชื่อเสียง === 

**คณาจารย์ที่มีชื่อเสียง === 

**วิทยาลัยวิทยาศาสตร์สาธารณสุข**

**คณาจารย์ที่มีชื่อเสียง === 

**สถาบันภาษา**

**คณาจารย์ที่มีชื่อเสียง === 

**อ้างอิง**

จุฬาฯ
อีสาน

อีสาน หรือ อิสาน อาจหมายถึง:- อาณาจักรอิศานปุระ อาณาจักรโบราณในเขตประเทศไทย- มหาวิทยาลัยเทคโนโลยีราชมงคลอีสาน มหาวิทยาลัยของรัฐในภาคตะวันออกเฉียงเหนือจังหวัดนครราชสีมา- มหาวิทยาลัยอีสาน มหาวิทยาลัยเอกชนในจังหวัดขอนแก่น
*ภาคอีสาน
*ทิศอิสาน
*อีสานเบียร์
*คนอีสาน
ป่าคำชะโนด

ป่าคำชะโนด เป็นผืนกอวัชพืช (floating mat) ขนาดใหญ่ มีพื้นที่ประมาณ 20 ไร่ เกิดจากการทับถมและผสานตัวของซากวัชพืชน้ำจำนวนมากเป็นระยะเวลายาวนาน จนก่อกำเนิดคล้ายกับเป็นผืนแผ่นดินลอยตัวในรูปแบบเกาะกลางอ่างเก็บน้ำกุดขาม ด้วยเหตุนี้เมื่อถึงฤดูฝนในที่ราบลุ่มแม่น้ำโขง อ่างเก็บน้ำกุดขามมีปริมาณน้ำสูงขึ้น ป่าคำชะโนดจึงไม่จมน้ำแต่จะลอยตามระดับน้ำที่สูงขึ้น หรือเมื่อระดับน้ำลดลงป่าคำชะโนดก็มีการปรับสภาพไปตามระดับน้ำ ภายในป่าคำชะโนดมีพรรณไม้เด่นคือต้นชะโนด ซึ่งเป็นพืชจำพวกปาล์ม มีความสูงกว่า 30 เมตร
ป่าคำชะโนด แม้จะเป็นผืนแผ่นดินลอยตัวจากกอวัชพืช ทำให้มีการลอยตัวไปตามพลวัตของน้ำ แต่ป่าแห่งนี้ก็เคยเกิดน้ำท่วม โดยเคยเกิดขึ้นเมื่อปี พ.ศ. 2516 พ.ศ. 2538 พ.ศ. 2559 และ พ.ศ. 2560 ทั้งนี้เชื่อว่าเกิดจากการที่มีการก่อสร้างถาวรวัตถุต่าง ๆ มากขึ้นกว่าเดิมในอดีต จึงทำให้พื้นที่ของเกาะซึ่งลอยน้ำอยู่นั้นมีความหนัก เป็นสาเหตุที่ทำให้ผืนกอวัชพืชบางส่วนจมน้ำ โดยเฉพาะอย่างยิ่งในช่วงกลางปี พ.ศ. 2560 ที่ต้องมีการปิดเกาะแห่งนี้เป็นการชั่วคราว 
ป่าคำชะโนด ตั้งอยู่ในพื้นที่ 3 ตำบล คือ ตำบลวังทอง ตำบลบ้านม่วง และตำบลบ้านจันทร์  ใน อำเภอบ้านดุง  จังหวัดอุดรธานี ป่าแห่งนี้เป็นสถานที่สำคัญ ที่ปรากฏในตำนานพื้นบ้านอีสาน ประชาชนในพื้นที่เชื่อว่าสถานที่แห่งนี้เป็นประตูสู่เมืองบาดาล ซึ่งเป็นถิ่นที่อยู่อาศัยของพญานาค ปกครองรักษาโดยปู่ศรีสุทโธและย่าศรีปทุมมา ภายในเกาะคำชะโนดมีศาลเจ้าปู่ศรีสุทโธและบ่อน้ำศักดิ์สิทธิ์เป็นสถานที่ศักดิ์สิทธิ์ที่ชาวบ้านให้ความเคารพและเดินทางมาสักการะ

**ความเชื่อท้องถิ่น**
เรื่องราวของป่าคำชะโนด กลายเป็นข่าวคราวโด่งดังขึ้นมาในช่วงเดือนเมษายน พ.ศ. 2543 เมื่อปรากฏว่ามีกลุ่มบุคคลที่อ้างว่าสามารถบันทึกวิดีโอภาพของเปรตและรุกขเทวดาได้ที่ป่าแห่งนี้ ก่อนที่ความจะแตกว่าเป็นเรื่องหลอกลวง
แต่จากนั้น เรื่องราวความลี้ลับในป่าคำชะโนดก็กลายเป็นที่รับรู้และสนใจของคนในสังคมทั่วไป จนหนึ่งในเรื่องเล่าเกี่ยวกับอาถรรพ์ของสถานที่แห่งนี้ได้กลายเป็นภาพยนตร์ในปี พ.ศ. 2550 เรื่อง ผีจ้างหนัง นำแสดงโดย อชิตะ ปราโมช ณ อยุธยา และภัครมัย โปรตระนันท์

**อ้างอิง**

**แหล่งข้อมูลอื่น**
หมวดหมู่:คติชนไทย
หมวดหมู่:ภูมิศาสตร์ของจังหวัดอุดรธานี
หมวดหมู่:เกาะแม่น้ำในประเทศไทย
หมวดหมู่:ความเชื่อเกี่ยวกับพญานาค
หมวดหมู่:อำเภอบ้านดุง
เอิร์ล เดอร์ บิกเกอร์ส

เอิร์ล เดอร์ บิกเกอร์ส (Earl Derr Biggers  24 สิงหาคม  ค.ศ. 1884 - 5 เมษายน ค.ศ 1933)เป็นนักเขียนเรื่องลึกลับชาวอเมริกัน รูปร่าง "เตี้ย ท้วม และคล้ำ" ผู้ให้กำเนิดชาร์ลี ชาน(Charlie Chan) นักสืบลูกครึ่งจีนอเมริกัน ในนวนิยายหกเรื่องที่โด่งดังมหาศาล  เกิดในรัฐโอไฮโอนักกิน เที่ยว และรักการตีกอล์ฟผู้นี้เสียชีวิตด้วยหัวใจวายเมื่ออายุได้ 49 ปี  สำเร็จการศึกษาจากมหาวิทยาลัยฮาร์วาร์ด และขายเรื่องสั้นส่งตามนิตยสารชั้นนำต่างๆ จนไม่นานก็ได้เป็นนักเขียนคอลัมน์ขำขันรายวัน และนักวิจารณ์ละครปากกล้าของ บอสตันแทรเวเลอร์   ก่อนจะมาเขียนนวนิยายโด่งดังซึ่งมีโครงเรื่องชั้นดีสามเรื่อง  หลังจากแต่งงานก็ย้ายไปแคลิฟอร์เนีย และประสบความสำเร็จท่วมท้นกับยอดนักสืบของเขา
คำคม : Theory like mist on eyeglasses. Obscure facts. (ทฤษฎีก็เหมือนกับฝ้าบนกระจกแว่นตา  มันคลุมเครือความจริง)

**ผลงาน**

**ในชุด Charlie Chan **
 The House Without a Key (ค.ศ. 1925)- The Chinese Parrot (ค.ศ. 1926)- Behind That Curtain (ค.ศ. 1928)- The Black Camel (ค.ศ. 1929)- Charlie Chan Carries On (ค.ศ. 1930)- Keeper of the Keys (ค.ศ. 1932)

**ผลงานอื่นๆ**
 Seven Keys to Baldpate (ค.ศ. 1913) - Love Insurance (ค.ศ. 1914) - Inside the Lines (ค.ศ. 1915) (เขียนร่วมกับ โรเบิร์ต เวลส์ ริทชี -(Robert Welles Ritchie))  - The Agony Column (ค.ศ. 1916) (ตีพิมพ์อีกชื่อหนึ่ง คือ Second Floor Mystery) - Fifty Candles (ค.ศ. 1926)- Earl Derr Biggers Tells Ten Stories (รวมเรื่องสั้น) (ค.ศ. 1933) 

**ผลงานที่แปลเป็นภาษาไทย**
   คอลัมน์สัมพันธ์รัก (The Agony Column) date=2005-02-09  เมื่อคอลัมน์ประกาศส่วนตัว เชื่อมรัก เชื่อมโศก และเชื่อมอาชญากรรม


**แหล่งข้อมูลอื่น**
   ประวัติและเรื่องราวที่เกี่ยวข้องกับผลงานเรื่อง ชาร์ลี ชาน  (ภาษาอังกฤษ)-   ลิงก์ไปสู่เรื่องย่อของผลงานเล่มต่างๆ (ภาษาอังกฤษ)
----
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
อิเร์ล เดอร์ บิกเกอร์ส
หมวดหมู่:บุคคลจากรัฐโอไฮโอ
หมวดหมู่:บุคคลจากลอสแอนเจลิส
1933
หมวดหมู่:บทความที่มีชื่อเป็นภาษาอังกฤษ

บทความที่มีชื่อเป็นภาษาอังกฤษ ในวิกิพีเดีย เป็นบทความที่ใช้ชื่อภาษาอังกฤษ สำหรับบทความที่ยังไม่มีชื่อไทยกำหนด อย่างไรก็ตามเมื่อมีการกำหนดชื่อไทยที่เหมาะสม บทความนั้นๆ จะถูกย้ายไปเป็นชื่อไทย และบทความเดิมที่เป็นชื่อภาษาดั้งเดิม จะเป็นหน้าเปลี่ยนทาง ไปยังบทความใหม่ หรือหากต้องการคงชื่อภาษาอื่นอย่างถาวร สามารถเปลี่ยนไปเป็นบทความที่คงชื่อภาษาอื่นได้- ตัวอย่างบทความที่คงชื่อเป็นภาษาอื่นได้แก่ JPEG MP3 HTML- ตัวอย่างบทความที่ได้ย้ายเป็นชื่อไทยแล้ว ได้แก่ Firefox Web browser 
วิธีการแจ้งให้ใส่ ชื่ออังกฤษ หรือ _เหตุผล_

**หมวดหมู่ที่เกี่ยวข้อง**
 :หมวดหมู่:บทความที่มีชื่อเป็นภาษาอื่น
หมวดหมู่:บทความที่มีชื่อเป็นภาษาอื่น
หมวดหมู่:บทความที่ต้องพิจารณา
วิกิพีเดีย:วันนี้ในอดีต/7 กันยายน

7 กันยายน: วันประกาศเอกราชในบราซิล (พ.ศ. 2365)- พ.ศ. 2444 (ค.ศ. 1901) – ระหว่างที่ปักกิ่งถูกทหารพันธมิตรแปดชาติยึดครอง จีนราชวงศ์ชิงถูกบังคับให้ลงนามในพิธีสารนักมวย สนธิสัญญาไม่เสมอภาคที่ยุติกบฏนักมวย- พ.ศ. 2479 (ค.ศ. 1936) – ไทลาซีนตัวสุดท้าย (ในภาพ) ตายในสวนสัตว์โฮบาร์ตในประเทศออสเตรเลีย- พ.ศ. 2483 (ค.ศ. 1940) – สงครามโลกครั้งที่สอง : กองทัพอากาศเยอรมันเปลี่ยนยุทธศาสตร์ในยุทธการที่บริเตน และเริ่มต้นทิ้งระเบิดเหนือกรุงลอนดอนและหัวเมืองอังกฤษในเวลากลางคืนกว่า 50 คืนติดต่อกัน - พ.ศ. 2510 (ค.ศ. 1967) – ช่องรายการเคเบิลทีวี อีเอสพีเอ็น ซึ่งผลิตและถ่ายทอดรายการกีฬาตลอด 24 ชั่วโมง ออกอากาศเป็นวันแรก- พ.ศ. 2540 (ค.ศ. 1997) – เอฟ-22 แร็พเตอร์ เครื่องบินขับไล่ล่องหนสัญชาติอเมริกัน เริ่มการทดสอบบินเป็นครั้งแรก
ดูเพิ่ม: 6 กันยายน – 7 กันยายน – 8 กันยายน
จดหมายเหตุ – รายชื่อบทความวันนี้ในอดีต
อิลราชคำฉันท์

อิลราชคำฉันท์ เป็น วรรณคดี คำฉันท์ที่ได้รับการยกย่องว่าแต่งดี มีความไพเราะ และนิยมใช้เป็นแบบอย่างในการแต่งคำฉันท์มาช้านาน แม้จะมีความยาวเพียง 329 บท ตีพิมพ์เป็นหนังสือเล่มเล็กเพียง 36 หน้ากระดาษเท่านั้น นับเป็นคำฉันท์อีกเรื่องหนึ่งที่นักศึกษาวรรณคดีเอ่ยถึงเสมอ
ผู้ประพันธ์อิลราชคำฉันท์คือ มหาเสวกตรี พระยาศรีสุนทรโวหาร (ผัน สาลักษณ) แต่งเมื่อครั้งยังมีบรรดาศักดิ์เป็นหลวงสารประเสริฐ

**ประวัติ**
ในสมัยรัชกาลที่ 6 นับว่าเป็นยุคทองของวรรณคดีไทยอีกยุคหนึ่ง ด้วยองค์พระบาทสมเด็จพระเจ้าอยู่หัวทรงเป็นกวี ขณะเดียวกันการศึกษาในประเทศก็กว้างขวางมากขึ้น อีกทั้งยังมีนักเรียนไทยได้รับทุนการศึกษาไปเรียนในต่างประเทศ วงการวรรณกรรมจึงมีความคึกคักและเปลี่ยนไหวมากเป็นพิเศษ
อย่างไรก็ตาม พระบาทสมเด็จพระมงกุฎเกล้าเจ้าอยู่หัวทรงเป็นห่วงว่า ธรรมเนียมการแต่งคำประพันธ์อันงดงามแบบเดิมนั้น กำลังจะเลือนหายไป เพราะผู้คนจำนวนมากมองว่าเก่าคร่ำครึ ล้าสมัย จึงทรงแนะนำให้หลวงสารประเสริฐ (ในเวลานั้น) ได้แต่งหนังสือตามธรรมเนียมดั้งเดิมไว้บ้าง เพื่อเพิ่มพูนและผดุงรักษาวรรณศิลป์อย่างเดิมเอาไว้
หลวงสารประเสริฐยังไม่ได้แต่งหนังสือตามรับสั่ง เพราะยังหาเรื่องไม่ได้ แต่ครั้นเมื่อพระบาทสมเด็จพระเจ้าอยู่หัวทรงพระราชนิพนธ์เรื่อง "บ่อเกิดรามเกียรติ์" หลวงสารประเสริฐได้อ่าน นิทานเรื่องอิลราช ในอุตตรกัณฑ์แห่งรามายณะ ก็ชอบใจ และเอามาเป็นเนื้อหาที่จะแต่งหนังสือตามรับสั่งดังกล่าว

**เนื้อเรื่อง**
ในนครพลหิกา มีกษัตริย์ครองนคร ทรงพระนามว่า ท้าวอิลราช เป็นกษัตริย์ที่เปี่ยมด้วยคุณธรรม วันหนึ่งในวสันตฤดู ทรงออกป่าล่าสัตว์พร้อมบริวาร จนถึงตำบลที่กำเนิดของพระขันทกุมาร ในเวลานั้น พระอิศวรกำลังล้อเล่นกับพระอุมา ชายา ทรงจำแลงกายเป็นสตรี และบันดาลให้ทุกสิ่งในนั้นเป็นสตรีทั้งหมด ครั้นเมื่อท้าวอิลราชและข้าราชบริพารผ่านเข้าไปในป่าดังกล่าว ก็กลายเป็นสตรีไปทั้งหมด 
ครั้นเมื่อท้าวอิลราชกลายเป็นสตรี ก็ตกใจ ทูลขออภัยจากพระอิศวร พระอิศวรไม่ทรงยอม แต่พระอุมาเทวีประทานพรให้กึ่งหนึ่ง คือเป็นบุรุษและสตรีสลับกันไปเดือนละเพศ เมื่อเป็นบุรุษ ชื่อ อิลราช เมื่อเป็นสตรี ชื่อนางอิลา 
เมื่อถึงเดือนที่เป็นสตรี นางอิลาและบริวารสตรีพากันไปเที่ยวเล่นในป่า และเผอิญพบกับพระพุธ ที่กำลังบำเพ็ญตนในป่า นางอิลาได้อยู่เป็นชายาของพระพุธ จนครบเดือน เมื่อเป็นบุรุษ ก็ลืมความเป็นไปในภาคสตรีเพศ และเป็นเช่นนี้กระทั่งเก้าเดือน นางอิลาก็ให้ประสูติกุมารองค์หนึ่ง พระพุธให้นามว่า ปุรุรพ
เมื่อท้าวอิลราชคืนมาเป็นบุรุษ พระพุธเห็นใจ จึงประชุมมหาฤษีเพื่อหาทางแก้ไขคำสาปให้แก่ท้าวอิลราช ในที่สุดที่ประชุมตกลงทำพิธีอัศวเมธ ทำให้ท้าวอิลราชคืนมาเป็นเพศบุรุษอีกครั้ง

**คำประพันธ์**
อิลราชคำฉันท์ แต่งด้วยคำประพันธ์ประเภทฉันท์ ประกอบด้วยฉันท์ชนิดต่าง ๆ 15 ชนิด เป็นกาพย์ 2 ชนิด คือ- กาพย์ฉบัง- กาพย์สุรางคนางค์ 
ส่วนฉันท์ในเรื่องนี้ ได้แก่- กมลฉันท์- โตฏกฉันท์- ภุชงคประยาตฉันท์- มาณวกฉันท์- มาลินีฉันท์- วสันตดิลกฉันท์- สัททุลวิกกีฬิตฉันท์- สัทธราฉันท์- สาลินีฉันท์- อินทรวิเชียรฉันท์- อินทวงศ์ฉันท์- อีทิสังฉันท์- อุปชาติฉันท์- อุปัฏฐิตาฉันท์- อุเปนทรวิเชียรฉันท์

**บางตอนจากอิลราชคำฉันท์**
วสันตดิลก
ฉบัง

**อ้างอิง**
หมวดหมู่:คำฉันท์
หมวดหมู่:รามเกียรติ์
กาพย์ฉบัง

กาพย์ฉบัง หมายถึง คำประพันธ์ประเภทกาพย์ บทหนึ่งมีเพียงหนึ่งบาท บาทละ 3 วรรค บังคับจำนวนคำและสัมผัส ไม่มีบังคับเอก-โท หรือครุ-ลหุ กาพย์ฉบังที่กวีนิยมใช้ในวรรณกรรมตั้งแต่โบราณคือ กาพย์ฉบัง 16

** ประวัติ**
คนเรา เคยเชื่อกันว่ากาพย์เป็นคำประพันธ์ที่ดัดแปลงมาจากฉันท์ แต่สำหรับ กาพย์ฉบัง นี้ไม่ปรากฏว่ามาจากฉันท์ชนิดใด และไม่เหมือนกาพย์ชนิดใดในตำรากาพย์ ขณะที่สุจิตต์ วงษ์เทศ ระบุว่ากาพย์ฉบังเป็นฉันทลักษณ์เขมร โดย ฉบัง มีรากจากคำเขมรว่า “จฺบำง” หรือ “จํบำง” (ไทยใช้ว่า จำบัง) แปลว่า รบ, สงคราม แต่กวีเขมรบรรยายฉากสงคราม, เคลื่อนทัพ, สู้รบ ด้วยฉันทลักษณ์ที่เขมรเรียกบทพํโนล(ปุมโนล) แล้วไทยเรียกฉบัง
ในจินดามณีมีข้อความว่า
จ ○○○○○○  ○○○○  ○○○○○○ ฯ 16 ฉบัง
โคลสิงฆฉันท์ ฯ มิได้กำหนด ครุ ลหุ แลนิยมแต่กลอนฟัดกันอย่างกาพย
เมื่อพิจารณากาพย์ตัวอย่างแล้วฉันทลักษณ์ก็คือ กาพย์ฉบัง 16 นั่นเอง ส่วนคำว่า โคลงสิงฆฉันท์ น่าจะเป็นชื่อวรรณกรรมที่ยกมาเป็นตัวอย่าง
นอกจากนี้ในจินดามณี ยังปรากฏรูปแบบกาพย์ฉบังอีก 2 ชนิด จากที่ระบุว่า
๏ ○○○○○○  ○○○○ ○○○○○○○○ ฯ 18
ชื่อฉันทฉบำดำเนอรกลอน 4
และ
๏  ○○○○○○○   ○○○○○    ○○○○○○ ฯ 18
ฉันทฉบำดำเนอรกลอน 5 ฯ
เมื่อพิจารณากาพย์ตัวอย่างแล้วฉันทลักษณ์เป็นกาพย์ฉบัง 18 แต่การจัดวรรคต่างกัน คำว่าดำเนอรกลอน 4 หมายถึงการรับสัมผัสคำที่ 4 ของวรรคที่สอง และดำเนอรกลอน 5 หมายถึงการรับสัมผัสคำที่ 5 ของวรรคที่สองนั่นเอง

**ฉันทลักษณ์**

**กาพย์ฉบัง 16**
หนึ่งบทมี 16 คำ 3 วรรค วรรคละ 6 - 4 - 6 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากคำสุดท้ายบทแรก ไปยังคำท้ายวรรคแรกในบทต่อไป ดังตัวอย่าง
กวีอาจเพิ่มสัมผัสระหว่างวรรคที่ 2 กับวรรคที่ 3 เพื่อเพิ่มความไพเราะก็ได้ ดังตัวอย่าง

**กาพย์ฉบัง 18 แบบสัมผัสคำที่ 4**
หนึ่งบทมี 18 คำ 3 วรรค วรรคละ 6 - 4 - 8 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากท้ายวรรคแรก ไปยังท้ายวรรคแรกในบทต่อไป ดังตัวอย่าง

**กาพย์ฉบัง 18 แบบสัมผัสคำที่ 5**
หนึ่งบทมี 18 คำ 3 วรรค วรรคละ 7 - 5 - 6 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากท้ายวรรคแรก ไปยังท้ายวรรคแรกในบทต่อไป ดังตัวอย่าง

**อ้างอิง**

**แหล่งข้อมูลอื่น**
  กาพย์
กาพย์
ธนาคารอาคารสงเคราะห์

ธนาคารอาคารสงเคราะห์ หรือ ธอส. (Government Housing Bank) เป็นหน่วยงานรัฐวิสาหกิจ สังกัดกระทรวงการคลัง โดยปัจจุบันกระทรวงการคลังเป็นผู้ถือหุ้นทั้งหมด จัดตั้งขึ้นเมื่อวันที่ 24 กันยายน พ.ศ. 2496 ทำหน้าที่ช่วยเหลือตลาดทางการเงินให้กับประชาชน ได้มีที่อยู่อาศัยตามสมควรแก่อัตภาพ โดยการให้กู้ยืมเงิน และ จัดสรรที่ดินเพื่อก่อสร้างที่เป็นหน่วยงานของรัฐบาลที่ประกอบธุรกิจในการส่งเสริมและช่วยเหลือประชาชนนำเงินไป ลงทุนเกี่ยวกับการสร้างอาคารและที่ดินโดยตรงทำหน้าที่เสมือนสื่อกลางในการนำเงินไปใช้ประโยชน์ ใน กิจการเคหะและเป็นสถาบันการเงินที่ดำเนินธุรกิจ อีกทั้งยัง ร่วมมือกับหน่วยงานของรัฐต่าง ๆ สนับสนุนให้ประชาชนมีที่อยู่เป็นของตนเอง อาทิ ให้สินเชื่อกับผู้ที่ซื้อบ้านกับการเคหะแห่งชาติ  สินเชื่อกับผู้ประกันตนกับสำนักงานประกันสังคม ร่วมกับกองทุนบำเหน็จบำนาญข้าราชการให้สมาชิกกู้เงินเพื่ออสังหาริมทรัพย์ ความช่วยเหลือด้านการมีบ้าน
ธนาคารอาคารสงเคราะห์ ได้รับโอนลูกหนี้และสินทรัพย์จากองค์การบริหารสินเชื่ออสังหาริมทรัพย์ ซึ่งเป็นอดีตรัฐวิสาหกิจของไทย เข้ามารวมไว้ด้วยกัน ในปี พ.ศ. 2542
ในสิ้นปี 2565 ธนาคารอาคารสงเคราะห์ เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 6

**จำนวนสาขา**
ธนาคารอาคารสงเคราะห์ มีจุดบริการทั่วประเทศไทย จำนวน 146 จุด แบ่งเป็นสาขาหลัก 77 สาขา และสาขาย่อย 14 สาขา นอกจากนี้ยังมีหน่วยบริการสินเชื่อจำนวน 16 แห่ง ศูนย์ OSS จำนวน 26 ศูนย์ และเคาน์เตอร์การเงิน จำนวน 15 แห่ง

**อ้างอิง**

**แหล่งข้อมูลอื่น**
  ธนาคารอาคารสงเคราะห์-  ศูนย์ที่อยู่อาศัยครบวงจร ธนาคารอาคารสงเคราะห์-  ธอส. โครงการบ้านล้านหลัง สำหรับผู้มีรายได้น้อย date=2021-02-26
หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
อาคารสงเคราะห์
หมวดหมู่:หน่วยงานภาครัฐที่ก่อตั้งในปี พ.ศ. 2496
ธนาคารเพื่อการส่งออกและนำเข้าแห่งประเทศไทย

ธนาคารเพื่อการส่งออกและนำเข้าแห่งประเทศไทย (ธสน.) (Export-Import Bank of Thailand หรือ EXIM Bank) เป็นหน่วยงานรัฐวิสาหกิจ สังกัดกระทรวงการคลัง จัดตั้งขึ้นเมื่อวันที่ 7 กันยายน พ.ศ. 2536 เพื่อประกอบธุรกิจอันเป็นการส่งเสริม และสนับสนุนการส่งออก การนำเข้า และการลงทุนทั้งในและต่างประเทศ ถือว่าเป็นธนาคารเดียวที่ไม่รับฝากเงินจากประชาชน

**การดำเนินงาน**
ธสน. มีขอบเขตอำนาจในการทำธุรกิจไว้อย่างกว้างขวาง ธสน. จึงสามารถให้สินเชื่อได้ทุกรูปแบบ เช่น สินเชื่อระยะสั้นและสินเชื่อระยะยาว สินเชื่อในประเทศและสินเชื่อต่างประเทศ โดยสามารถทำธุรกิจได้ทั้งที่เป็นสกุลเงินบาทและสกุลเงินตราต่างประเทศ นอกจากนี้ยังสามารถกู้ยืมเงินจากสถาบันการเงินทุกประเภททั้งในประเทศและต่างประเทศและออกตราสารการเงินระยะสั้นและระยะยาวขายแก่สถาบันการเงินและประชาชนทั่วไปทั้งในประเทศและต่างประเทศ กล่าวโดยสรุป ธสน. สามารถทำธุรกิจทุกประเภทที่ธนาคารพาณิชย์ทำได้ยกเว้นเพียงการรับฝากเงินจากประชาชนทั่วไปเท่านั้น สำหรับนักลงทุนไทยที่ไปลงทุนในต่างประเทศ สนับสนุนการลงทุนในรูปของการให้บริการทางการเงินทั้งสินเชื่อระยะสั้นและระยะยาว และเพื่อเป็นการเพิ่มความมั่นใจให้แก่นักลงทุน  ยังพร้อมที่จะร่วมลงทุนถือหุ้นในกิจการอีกด้วย  การรับประกันความเสี่ยงในการเรียกเก็บเงินจากการส่งออก

**สาขา**
ธนาคารเพื่อการส่งออกและนำเข้าแห่งประเทศไทย มีจำนวนสาขาทั่วประเทศไทยทั้งสิ้น 10 สาขา

**สาขา**
สาขาบางนา-ตราด กม.3
*สาขาพระราม 2
*สาขาพระราม 4
*สาขารังสิต
*สาขาเสรีไทย 
*สาขาขอนแก่น
*สาขาเชียงใหม่
*สาขาหาดใหญ่
*สาขาแหลมฉบัง
*สาขาลำพูน

**อ้างอิง**

**แหล่งข้อมูลอื่น**
  ธนาคารเพื่อการส่งออกและนำเข้าแห่งประเทศไทย-  นำเข้า ส่งออก ติดต่องานราชการ ติดต่อกรมศุลกากร ขอรับการส่งเสริม boi
หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
พ
หมวดหมู่:องค์การที่ก่อตั้งในปี พ.ศ. 2536
มีฮาอิล บาคูนิน

มีฮาอิล บาคูนิน
มิคาอิล อะเลคซันโดรวิช บาคูนิน (Михаил Александрович Бакунин, Mikhail Alexandrovich Bakunin) (30 พฤษภาคม ค.ศ. 1814 - 13 มิถุนายน ค.ศ. 1876)

เป็นนักคิดและนักปฏิวัติชาวรัสเซียร่วมสมัยกับ คาร์ล มาร์กซ เขาคัดค้านลัทธิคอมมิวนิสต์ของมาร์กซ ด้วยเหตุผล
ที่ว่าลัทธิคอมมิวนิสต์รวมอำนาจทุกชนิดของสังคมเข้าสู่รัฐ และลงท้ายด้วยการรวมกรรมสิทธิ์ไว้กับรัฐ
ซึ่งเขาเห็นว่าจะมีชนชั้นหนึ่งได้ผลประโยชน์จากการให้คงมีรัฐอยู่เสมอ และในกรณีของรัฐคอมมิวนิสต์คือชนชั้นข้ารัฐการ
1876
หมวดหมู่:นักปรัชญาชาวรัสเซีย
หมวดหมู่:บุคคลจากแคว้นตเวียร์
หมวดหมู่:บุคคลที่เกิดในปี พ.ศ. 2357
หมวดหมู่:บุคคลที่เสียชีวิตในปี พ.ศ. 2419
หมวดหมู่:นักสังคมนิยมแบบอิสรนิยม
รายชื่อคณะศึกษาศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านศึกษาศาสตร์หรือครุศาสตร์

**รายชื่อคณะศึกษาศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**กลุ่มสถาบันเทางามสัมพันธ์**
การศึกษาบัณฑิต (กศ.บ) จะเป็นปริญญาบัตรที่สืบเนื่องมาด้วยประวัติความสัมพันธ์ของมหาวิทยาลัยที่เคยเป็น "วิทยาลัยวิชาการศึกษา" และเป็นมหาวิทยาลัยศรีนครินทรวิโรฒในทุกภูมิภาค ที่ได้ทำกิจกรรมร่วมกัน ทำคุณประโยชน์ให้กับประเทศชาติ ซึ่งล้วนแสดงให้เห็นถึงความเป็นเลือดของนิสิตศึกษาศาสตร์ที่ล้วนมีของสถาบันซึ่งเป็นสีเทาร่วมกัน ซึ่งมีด้วยกัน 6 มหาวิทยาลัยด้วยกัน ดังนี้- มหาวิทยาลัยศรีนครินทรวิโรฒ (เทา-แดง)- มหาวิทยาลัยทักษิณ (เทา-ฟ้า)- มหาวิทยาลัยบูรพา (เทา-ทอง)- มหาวิทยาลัยมหาสารคาม (เทา-เหลือง)- มหาวิทยาลัยนเรศวร (เทา-แสด)- มหาวิทยาลัยพะเยา (ม่วง-ทอง)

**กลุ่มสถาบันไม้เรียวเกมส์**
 คณะศึกษาศาสตร์ มหาวิทยาลัยเกษตรศาสตร์- คณะศึกษาศาสตร์ มหาวิทยาลัยศิลปากร- คณะศึกษาศาสตร์ มหาวิทยาลัยศรีนครินทรวิโรฒ - คณะศึกษาศาสตร์ มหาวิทยาลัยบูรพา

**กลุ่มสถาบันกระดานดำสัมพันธ์**
 คณะศึกษาศาสตร์ มหาวิทยาลัยขอนแก่น- คณะศึกษาศาสตร์ มหาวิทยาลัยเชียงใหม่- คณะศึกษาศาสตร์ มหาวิทยาลัยศรีนครินทรวิโรฒ - คณะศึกษาศาสตร์ มหาวิทยาลัยมหาสารคาม- คณะศึกษาศาสตร์ มหาวิทยาลัยนเรศวร

**ดูเพิ่ม**
 คณะวิชา- กิจกรรมระหว่างมหาวิทยาลัยในประเทศไทย- รายชื่อคณะครุศาสตร์อุตสาหกรรมในประเทศไทย
หมวดหมู่:คณะศึกษาศาสตร์ในประเทศไทย
ศึกษาศาสตร์
ศึกษาศาสตร์
รายชื่อคณะศิลปกรรมศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มศิลปกรรมศาสตร์ วิจิตรศิลป์ ประยุกต์ศิลป์ การออกแบบ และดุริยางคศิลป์

**รายชื่อคณะศิลปกรรมศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา
หมวดหมู่:คณะศิลปกรรมศาสตร์ในประเทศไทย
ศิลปกรรมศาสตร์
ศิลปกรรมศาสตร์
รายชื่อคณะมนุษยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มมนุษยศาสตร์ ศิลปศาสตร์ และอักษรศาสตร์ เช่น วิชาด้านภาษา ภาษาศาสตร์ วรรณกรรม วรรณคดี ประวัติศาสตร์ ปรัชญา ศาสนา และจิตวิทยา เป็นต้น

**รายชื่อคณะมนุษยศาสตร์สาขาวรรณกรรมในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา
หมวดหมู่:คณะมนุษยศาสตร์ในประเทศไทย
มนุษยศาสตร์
มนุษยศาสตร์
แม่แบบ:เริ่มบทกวี

== วิธีใช้**
แม่แบบ:เริ่มบทกวีใช้คู่กับแม่แบบ:จบบทกวี โดยมีรูปแบบดังนี้
หากต้องการใส่ความกว้าง ให้เพิ่ม width=... โดยใส่หน่วยลงไปด้วย ถ้าไม่ใส่จะเท่ากับ 100%
ใช้ประโยชน์ได้ในกรณีที่มีรูปภาพหรือกล่องข้อมูลมาเบียดเนื้อหาในส่วนของบทกวี
หมวดหมู่:แม่แบบฉันทลักษณ์
คีย์บอร์ด

คีย์บอร์ด (keyboard) เป็นคำในภาษาอังกฤษซึ่งในภาษาไทยนำมาใช้แบบทับศัพท์ อาจมีความหมายดังต่อไปนี้
 ในการพิมพ์- คีย์บอร์ด (คอมพิวเตอร์) อุปกรณ์ป้อนคำสั่งของคอมพิวเตอร์
 ในทางดนตรี- ลิ่มนิ้ว (musical keyboard) ก้านที่อยู่ติดกันเป็นแผง ตามระดับความถี่เสียง- เครื่องลิ่มนิ้ว (keyboard instrument) เครื่องดนตรีที่มีลิ่มนิ้วเป็นส่วนประกอบ มีหลายชนิดเช่นคีย์บอร์ดไฟฟ้า เชิร์ชออร์แกน เมโลดิกา หรือแอกคอร์เดียนบางชนิด
** คีย์บอร์ดไฟฟ้า (electronic keyboard) เครื่องดนตรีแบบคีย์บอร์ดชนิดหนึ่ง ซึ่งใช้อุปกรณ์ไฟฟ้าในการผลิตเสียง
*** ออร์แกนไฟฟ้า (electric organ) คีย์บอร์ดไฟฟ้าที่ผลิตเสียงออกมาคล้ายออร์แกน
**** อิเล็กโทน หรือ อีเล็กโทน (Electone) เครื่องหมายการค้าของออร์แกนไฟฟ้า ผลิตโดยยามาฮ่า
แผงแป้นอักขระ

คีย์บอร์ดคอมพิวเตอร์
คีย์บอร์ด หรือ แป้นพิมพ์ (ศัพท์บัญญัติใช้ว่า แผงแป้นอักขระ) เป็นอุปกรณ์คอมพิวเตอร์ที่ทุกเครื่องจำเป็นต้องมี เป็นอุปกรณ์หลักที่ใช้ในการนำข้อมูลลงในเครื่องคอมพิวเตอร์ โดยปกติมักจะมีลักษณะเป็นสี่เหลี่ยมผืนผ้าหรือใกล้เคียง มีแป้นต่าง ๆ ประมาณร้อยแป้นอยู่บนคีย์บอร์ด (ขึ้นอยู่กับผังแป้นพิมพ์) ซึ่งถอดแบบมาจากเครื่องพิมพ์ดีด ออกแบบมาเพื่อใช้สำหรับรับข้อมูลที่เป็นตัวอักขระ แล้วทำการเปลี่ยนเป็นรหัส 7 หรือ 8 บิต จากนั้นจึงส่งให้คอมพิวเตอร์ประมวลผล หรือใช้ควบคุมฟังก์ชันการทำงานบางอย่างของคอมพิวเตอร์ และเพื่อให้การป้อนข้อมูลที่เป็นอักขระและตัวเลขทำได้ง่ายและสะดวกขึ้น คีย์บอร์ดจึงแยกแผงที่เป็นแป้นอักขระกับแป้นตัวเลขแยกไว้ต่างหาก
ในปี 2005 คีย์บอร์ดไร้สายรุ่นแรกเปิดตัวที่งาน Apple Expo ในช่วงแรกเริ่ม คีย์บอร์ดไร้สาย นั้นถูกออกแบบให้ใช้กับเครื่องคอมพิวเตอร์โดยอาศัยตัวรับสัญญาณวิทยุ ผ่านตัวเชื่อมต่อเล็ก ๆ ที่เสียบเข้ากับพอร์ต USB แต่ปัจจุบัน คีย์บอร์ดไร้สายแบบบลูทูธได้รับการพัฒนาและเป็นที่นิยมมากขึ้น เนื่องจากความต้องการที่จะใช้กับโทรศัพท์และแทบเล็ตของคนส่วนมาก

** ประวัติ**
คีย์บอร์ดของไมโครคอมพิวเตอร์ตระกูล IBM ในรุ่นแรก ๆ ประมาณปี ค.ศ. 1981 มีปุ่มทั้งหมด 83 ปุ่ม ซึ่งมีชื่อเรียกว่า คีย์บอร์ด PC/XT และในปี ค.ศ. 1984 ก็ได้ เพิ่มจำนวนปุ่มขึ้นเป็น 84 ปุ่มมีชื่อเรียกว่า คีย์บอร์ด PC/AT ต่อจากนั้นก็ได้พัฒนาขึ้นมาเรื่อย ๆ ตามความต้องการของผู้ใช้เรียกว่า คีย์บอร์ด AT และพัฒนามาเป็นรุ่น PS/2 โดยมีแป้นพิมพ์เพิ่มขึ้นอีก 17 ปุ่มรวมแล้วก็เป็น 101 ปุ่ม

**แหล่งข้อมูลอื่น**
  Art of Assembly Language: Chapter Twenty: The PC Keyboard date=2012-12-12 -  Keyboard matrix circuits-  Large searchable database of keyboard shortcuts at Keyxl.com- PC World. " The 10 worst PC Keyboards of All Time".-  IBM's 84-key PC keyboard.
*Roonnhaidee  "คีย์บอร์ดไร้สาย รุ่นไหนดีที่สุดสำหรับคุณ"
หมวดหมู่:อุปกรณ์อินพุตคอมพิวเตอร์
อาร์เอสเอส

อาร์เอสเอส (RSS, ย่อจาก RDF Site Summary หรือ Really Simple Syndication) คือหนึ่งในประเภทเว็บฟีด ซึ่งมีรูปแบบข้อมูลเอกซ์เอ็มแอล ซึ่งใช้สำหรับในการกระจายข้อมูลที่มีการเพิ่มเติม หรือเปลี่ยนแปลงบ่อยจากเว็บไซต์ (web syndication) และบล็อก ซึ่งอาร์เอสเอสสามารถย่อมาจากหลายรูปแบบด้วยกันคือ :- Really Simple Syndication (RSS 2.0)- Rich Site Summary (RSS 0.91)- RDF Site Summary (RSS 0.9 และ 1.0)

**การใช้งาน**
โปรแกรมอ่านฟีดหรือรวบรวมฟีด (feed readers or aggregators) นั้นใช้สำหรับในการตรวจสอบ รวบรวมและดึงข้อมูลจากฟีดต่างๆที่กำหนด โดยปกติบริการประเภทนี้ไม่เสียค่าใช้จ่าย แต่ข้อมูลที่ได้อาจเป็นเพียงหัวข้อข่าว หรือรายละเอียดโดยย่อเท่านั้น ส่วนเนื้อหา หรือข้อความหลักของข่าว มักจะมีลิงก์เชื่อมโยงไปให้อีกทีหนึ่ง
อาร์เอสเอส ถูกใช้อย่างแพร่หลายในกลุ่มของคนที่ใช้บล็อก เพื่อแสดงหัวข้อหรือเรื่องราวล่าสุด รวมถึงข้อมูลมัลติมิเดียด้วย (ดู พอดคาสติ้ง บรอดแคทชิ่ง (broadcatching) และบล็อกเอ็มพีทรี (MP3 blogs)) ในกลางปี พ.ศ. 2543 การใช้งานอาร์เอสเอสก็แพร่หลายไปสู่สำนักข่าวต่างๆ ทั้ง รอยเตอร์ ซีเอ็นเอ็น และ บีบีซี
โปรแกรมรวมกลุ่มข่าวสารจะทำการตรวจสอบการเปลี่ยนแปลงข้อมูล ทั้งยังแสดงผลข้อมูลล่าสุดให้อัตโนมัติ ในตอนนี้ถือเป็นเรื่องปกติจะพบอาร์เอสเอสในเว็บไซต์ทั่วไป บางเว็บไซต์ยังสามารถเลือกรูปแบบของการรับข่าวสาร ระหว่างอาร์เอสเอสหรือ Atom ได้อีกด้วย
การรับข่าวสารผ่านทางเว็บไซต์ ปกติจะใช้คำว่า "ลงทะเบียนรับข่าวสาร" (Subscribe) หรือ เป็นรูปภาพ และในหลายเบราว์เซอร์ยังให้อาร์เอสเอสเป็นคั่นหน้า (bookmark) ได้เช่นกัน

**หมายเหตุ**
 cite book |last=Powers |first=Shelley |author-link=Shelley Powers |title=Practical RDF |url=https://archive.org/details/practicalrdf0000powe |date=2003 |publisher=O'Reilly

**อ้างอิง**

**แหล่งข้อมูลอื่น**
  RSS 2.0 Specification-  History of the RSS Fork (Mark Pilgrim)-  Building an RSS feed Tutorial with example
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:รูปแบบไฟล์คอมพิวเตอร์
หมวดหมู่:รูปแบบโอเพน